શેરી નાટક, એકાંકી, દ્રીઅંકી, જાહેરખબર અને ફિલ્મોમાં અભિનય સિવાય વૃંદાએ અસલ જિંદગીમાં નાટક નિર્માતાની ભૂમિકા પણ ભજવી છે. તે એક અભિનયકારા, ન્યૃત્યકારા, ગાયિકા, કવિયત્રી સિવાય લેખિકા અને નિર્માતા પણ છે. સ્કૂલમાં નોકરી કરે છે એટલે ટિચર પણ છે. વૃંદાએ રાજકોટ સહિત ભારતનાં અનેક શહેરોમાં પોતાનાં અભિનય કૌશલ્યને રજૂ કર્યું છે. સ્કૂલ, યુનિવર્સીટી, શહેર, રાજ્યકક્ષાથી લઈ રાષ્ટ્રીય કક્ષા સુધી અભિનય સ્પર્ધામાં વૃંદા અવ્વલ આવી છે. વૃંદાએ વિવિધ નાટકોમાં ભજવેલા પાત્રો અને અનેક અલગ-અલગ સ્પર્ધાઓમાં જીતેલા ઈનામોની સૂચી બહુ લાંબી છે. વૃંદાની સિદ્ધિઓ તેની ઉંમર કરતાં પ્રમાણમાં ઘણી મોટી છે.